Συμπληρώστε τα πεδία με κεφαλαία γράμματα ακριβώς όπως αναγράφονται στα έγγραφα ταυτοποίησης σας (ταυτότητα ή διαβατήριο).

(1) Τα πεδία συμπληρώνονται από την ADACOM Α.Ε.

(2) Τα πεδία περιλαμβάνονται στα δεδομένα του Πιστοποιητικού.

(3) Πεδία με δεδομένα που δεν έχουν επαληθευτεί από την ADACOM.

(4) Ο αριθμός κινητού τηλεφώνου που παρέχεται θα χρησιμοποιηθεί για τη λήψη PIN για την παραλαβή του Πιστοποιητικού ή διαπιστευτήρια ταυτοποίησης.

(5) Συμπληρώστε την Χώρα έκδοσης του Δελτίου Ταυτότητας/ Διαβατηρίου.

|  |  |
| --- | --- |
| Ημερομηνία: | (1)Α/Α: |

|  |
| --- |
| **ΣΤΟΙΧΕΙΑ ΑΙΤΟΥΝΤΟΣ** |
| Όνομα: (2) |
| Επώνυμο: (2) |
| Χώρα: (2) (5) |
| Διεύθυνση και Ταχυδρομικός κώδικας: (3) |
| Αριθμός σταθερού τηλεφώνου: (3) |
| Αριθμός κινητού τηλεφώνου: (3)(4) |
| Διεύθυνση ηλεκτρονικού ταχυδρομείου: (2) |
| Αριθμός Ταυτότητας ή Διαβατηρίου: |

Το παρόν έντυπο Αίτησης-Συμφωνία υπόκειται στους ακόλουθους όρους οι οποίοι πρέπει να γίνουν δεκτοί από τον Συνδρομητή που θέτει την υπογραφή του στο τέλος του εγγράφου:

1. Η ταυτότητα του Συνδρομητή πραγματοποιείται με έναν από τους ακόλουθους τρόπους:

i) μέσω της φυσικής παρουσίας του Συνδρομητή, ο οποίος υποβάλλει σε εξουσιοδοτημένο υπάλληλο της Αρχής Εγγραφής ή τοπικής Αρχής Εγγραφής της ADACOM τα ακόλουθα έγγραφα:

* Αποδεικτικό της ταυτότητας του Συνδρομητή [πλήρες όνομα, ημερομηνία και τόπος γέννησης] βάσει Εθνικού Δελτίου Ταυτότητας (για την Ελλάδα και την Κύπρο) ή Διαβατήριο το οποίο έχει εκδοθεί από οποιαδήποτε άλλη χώρα, δεδομένου ότι το έγγραφο περιλαμβάνει έναν μοναδικό αριθμό που έχει εκχωρηθεί στον αιτούντα από την προαναφερθείσα χώρα έκδοσης του εγγράφου ταυτότητας. Η επικύρωση του Εθνικού Δελτίου Ταυτότητας ή Διαβατηρίου πρέπει να είναι στην ελληνική, αγγλική, γαλλική η γερμανική γλώσσα. Σε περίπτωση Εθνικού Δελτίου Ταυτότητας ή Διαβατηρίου που έχουν εκδοθεί σε κάποια γλώσσα διαφορετική από τις παραπάνω, η επικύρωση πρέπει να συνοδεύεται από επίσημη μετάφραση σε μία από τις γλώσσες που αναφέρθηκαν ανωτέρω. Ο υπάλληλος της Αρχής Εγγραφής ή τοπικής Αρχής Εγγραφής της ADACOM δημιουργεί φωτοαντίγραφο του υποβληθέντος εγγράφου ταυτότητας, το οποίο πρέπει να υπογραφεί από τον Συνδρομητή και τον εξουσιοδοτημένο υπάλληλο της Αρχής Εγγραφής ή τοπικής Αρχής Εγγραφής της ADACOM·

ii) μέσω αποστολής όλων των προαναφερθέντων εγγράφων και αυτό σε δεόντως επικυρωμένα ή θεωρημένα από συμβολαιογράφο αντίγραφα μέσω υπηρεσίας ταχυμεταφοράς ή ταχυδρομείου στο γραφείο της Αρχής Εγγραφής της ADACOM. Η επικύρωση ή θεώρηση των αντιγράφων πραγματοποιείται από συμβολαιογράφο, νομικό σύμβουλο ή άλλο υπάλληλο με παρόμοια εξουσιοδότηση εντός της δικαιοδοσίας του Συνδρομητή.

Η επικύρωση των ανωτέρω εγγράφων πρέπει να είναι στην ελληνική, αγγλική, γαλλική ή γερμανική γλώσσα. Σε περίπτωση εγγράφων που έχουν εκδοθεί σε γλώσσα διαφορετική από τις παραπάνω, η επικύρωση πρέπει να συνοδεύεται από επίσημη μετάφραση σε μία από τις γλώσσες που αναφέρθηκαν ανωτέρω. Τα έγγραφα ταυτοποίησης γίνονται δεκτά εφόσον είναι επικυρωμένα εντός έξι (6) μηνών πριν από την υποβολή του παρόντος Εντύπου Αίτησης.

**2.** Η παρούσα Συμφωνία θα τεθεί σε ισχύ την ημερομηνία υποβολής του παρόντος Εντύπου Αίτησης και Συμφωνίας για το Εγκεκριμένο Πιστοποιητικό στην ADACOM. Με την υποβολή της παρούσας Αίτησης ο Συνδρομητής ζητά από την ADACOM να εκδώσει Εγκεκριμένο Πιστοποιητικό Ηλεκτρονικής Υπογραφής στον Συνδρομητή και εκφράζει τη συμφωνία του Συνδρομητή με τους όρους της παρούσας Συμφωνίας. Ο Συνδρομητής μπορεί να ολοκληρώσει τη διαδικασία εγγραφής εντός ενός μηνός από την ημερομηνία υποβολής του παρόντος Εντύπου Αίτησης. Οι εγκεκριμένες υπηρεσίες πιστοποίησης της ADACOM διέπονται από την ισχύουσα Δήλωση Πρακτικών Πιστοποίησης (εφεξής «ΔΠΠ») όπως τροποποιείται κατά καιρούς, καθώς και από τους Γενικούς Όρους και Προϋποθέσεις Χρήσης Εγκεκριμένων Πιστοποιητικών της ADACOM που ενσωματώνονται με παραπομπή στην παρούσα Συμφωνία και δημοσιεύονται στον δικτυακό Αποθηκευτικό Χώρο της ADACOM στη διεύθυνση <https://pki.adacom.com/repository> και που διατίθενται επίσης μέσω ηλεκτρονικού ταχυδρομείου από τη διεύθυνση: Practices@adacom.com . Τροποποιήσεις στη ΔΠΠ δημοσιεύονται επίσης στον δικτυακό Αποθηκευτικό Χώρο της ADACOM στη διεύθυνση: <https://pki.adacom.com/repository> ·

**3.** Ο Συνδρομητής μπορεί να απαιτήσει τη μη δημοσίευση του πιστοποιητικού στον Δημόσιο Κατάλογο της ADACOM κατά τη διάρκεια της ηλεκτρονικής εγγραφής πιστοποιητικού που ακολουθεί την υποβολή και αποδοχή της παρούσας αίτησης

**4.** Ο Συνδρομητής εγγυάται και δηλώνει πως όλες οι πληροφορίες που παρέχονται για την έκδοση του Πιστοποιητικού είναι πλήρεις, ακριβείς και ορθές και ότι ο Συνδρομητής είναι νομικά επιλέξιμος να υποβάλει το παρόν Έντυπο Αίτησης & Συμφωνίας.

Οι πληροφορίες που περιέχονται στο Πιστοποιητικό είναι ακριβείς. Δεν υπάρχουν λάθη ή ψευδείς δηλώσεις ως προς τα στοιχεία στο Πιστοποιητικό, γνωστές ή προερχόμενες από τις οντότητες που εγκρίνουν την Αίτηση ή εκδίδουν το Πιστοποιητικό.

**5.** Το Εγκεκριμένο Πιστοποιητικό Ηλεκτρονικής Υπογραφής χρησιμοποιείται μόνο για εγκεκριμένους και νομικούς σκοπούς, σύμφωνα με την ΔΠΠ και τους Γενικούς Όρους και Προϋποθέσεις της ADACOM·

**6.** Ο Συνδρομητής συμφωνεί να χρησιμοποιήσει μια ασφαλή κρυπτογραφική συσκευή, δηλ. μια εγκεκριμένη διάταξη δημιουργίας υπογραφής (QSCD) η οποία θα παρέχεται στον Συνδρομητή από την ADACOM σύμφωνα με τη σχετική νομοθεσία και η οποία είναι αυστηρά προσωπική, καθώς και ένα Εγκεκριμένο Πιστοποιητικό το οποίο θα εκδίδεται και θα αποθηκεύεται στη διάταξη QSCD, και ο Συνδρομητής είναι αποκλειστικά υπεύθυνος για τη χρήση της.

**7.** Ο Συνδρομητής οφείλει να αντιμετωπίζει τη διάταξη QSCD ως οποιοδήποτε αντικείμενο που περιέχει προσωπικά δεδομένα (για παράδειγμα μια πιστωτική κάρτα). Σε καμία περίπτωση ο Συνδρομητής δεν πρέπει να αφήνει εκτεθειμένη τη διάταξη QSCD και μετά τη χρήση της πρέπει να τοποθετείται σε ασφαλή τοποθεσία. Ο Συνδρομητής δεν πρέπει να δανείζει τη διάταξη QSCD ούτε να αποκαλύπτει σε κανένα το PIN ταυτοποίησης πρόσβασης σε περίπτωση τοπικού QSCD ή τα διαπιστευτήρια ταυτοποίησης σε περίπτωση απομακρυσμένου QSCD.

**8.** Κανένα μη εξουσιοδοτημένο πρόσωπο δεν θα πρέπει να έχει ποτέ πρόσβαση στα ιδιωτικά κλειδιά κρυπτογράφησης και υπογραφής του Συνδρομητή.

**9.** Κατά την αντιμετώπιση προβλήματος ή όταν υπάρχουν υποψίες ότι:

i) Το ιδιωτικό κλειδί του Συνδρομητή έχει χαθεί, κλαπεί, ενδεχομένως εκτεθεί σε κίνδυνο· ή

ii) Ο έλεγχος του ιδιωτικού κλειδιού του Συνδρομητή έχει χαθεί λόγω έκθεσης σε κίνδυνο των στοιχείων ενεργοποίησης (πχ. κωδικός PIN, όνομα χρήστη, κωδικό, κωδικό OTP) ή για άλλους λόγους· ή/και

iii) Ανακρίβειες ή αλλαγές στο περιεχόμενο του πιστοποιητικού·

**Επικοινωνήστε αμέσως με την Εξυπηρέτηση Πελατών της ADACOM στο τηλέφωνο +30 210 95 77 255.**

**10.** Ο Συνδρομητής μπορεί να ζητήσει την ανάκληση του Πιστοποιητικού μέσω email στο revoke@adacom.com ή τηλεφωνικά στο +30 210 9577255.

**11.** Ο Συνδρομητής είναι αποκλειστικά υπεύθυνος για την καταβολή των τελών, των εξόδων και των αποζημιώσεων που συνδέονται με την έκδοση και αλλαγή κλειδιού του Πιστοποιητικού και τη χρήση του Πιστοποιητικού από το Υποκείμενο.

**12.** Ο Συνδρομητής δεσμεύεται να χρησιμοποιεί αποκλειστικά την προαναφερθείσα διάταξη QSCD η οποία θα παρέχεται από την ADACOM. Διαφορετικά η ADACOM δεν αναλαμβάνει καμία ευθύνη και δεν εγγυάται τίποτα όσον αφορά την καταλληλότητα και τη συμμόρφωση της διάταξης QSCD με τις απαιτήσεις της ισχύουσας νομοθεσίας.

**ΕΝΗΜΕΡΩΣΗ ΤΟΥ ΥΠΟΚΕΙΜΕΝΟΥ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**ΕΙΔΟΣ ΠΡΟΣΩΠΙΚΩΝ ΔΕΔΟΜΕΝΩΝ**

H ADACOM τηρεί αρχείο με τις πληροφορίες που χρησιμοποιούνται κατά την εγγραφή, την προμήθεια-προετοιμασία του υποκειμένου, την ταυτότητα και τα ειδικά χαρακτηριστικά που έχουν συμπεριληφθεί στο πιστοποιητικό.

**ΣΚΟΠΟΣ ΕΠΕΞΕΡΓΑΣΙΑΣ**

Τα προσωπικά δεδομένα του συνδρομητή υπόκεινται σε επεξεργασία για την έκδοση ψηφιακών πιστοποιητικών και για την παροχή συμβουλευτικών υπηρεσιών προς τον συνδρομητή.

**ΧΡΟΝΙΚΟ ΔΙΑΣΤΗΜΑ ΤΗΡΗΣΗΣ ΑΡΧΕΙΟΥ**

Το αρχείο των ψηφιακών πιστοποιητικών και το σχετικών εγγράφων τηρείται για χρονικό διάστημα τουλάχιστον 7 ετών ή όπως απαιτείται για συμμόρφωση με τους ισχύοντες νόμους. Η περίοδος διατήρησης υπολογίζεται από την ημερομηνία λήξης ισχύος ή ανάκλησης του εγκεκριμένου πιστοποιητικού

**ΔΙΑΒΙΒΑΣΗ ΑΡΧΕΙΟΥ ΣΕ ΠΕΡΙΠΤΩΣΗ ΤΕΡΜΑΤΙΣΜΟΥ ΤΩΝ ΥΠΗΡΕΣΙΩΝ ΤΗΣ ADACOM**

Σε περίπτωση που η ADACOM τερματίσει τις υπηρεσίες της, οι εν λόγω πληροφορίες θα διαβιβαστούν σε κάποιο άλλο Εγκεκριμένο Πάροχο Υπηρεσιών Εμπιστοσύνης.

|  |  |  |
| --- | --- | --- |
| **Ο Αιτών-Συνδρομητής** |  | **(1)Επικυρώθηκε από την Αρχή Εγγραφής ή** **Τοπική Αρχική Εγγραφής.** |
| Ονοματεπώνυμο: |  | Ονοματεπώνυμο: |
| Υπογραφή: |  | Ιδιότητα: |
|  |  | Υπογραφή: |